Die Belgiese nasionale rugbyspan verteenwoordig België op internasionale vlak in rugby. Die span het die eerste keer in 1930 'n wedstryd gespeel en kon nog nie daarin slaag om vir die Rugbywêreldbeker te kwalifiseer nie. Rugby in België word geadministreer deur die Belgiese Rugbyfederasie. Jacques Rogge, die voormalige Internasionale Olimpiese Komitee-president, was 'n lid van die Belgiese nasionale span.
België 6–0 Nederland
Die Belgiese nasionale span het hulle eerste wedstryd op 1 Julie 1930 teen Nederland gespeel. België het die eerste wedstryd gewen deur die Nederlanders 6–0 te klop. Alhoewel hulle nie 1931 enige wedstryde gespeel het nie, het België van 1932 af vir vyf jaar lank elke jaar teen Nederland gespeel. In 1932 was die uitslag gelykop maar het die wedstryde in die 1930's wat daarop gevolg het verloor. In 1937 het die span ook teen Italië en Duitsland gespeel. Die span het albei wedstryde verloor.
In die 1950's het België aangehou om teen Nederland te speel, sowel as teen Spanje. België het in die 1960's daarin geslaag om 'n gelykop uitslag teen Portugal te behaal. In die 1970's het hulle meeste van hulle wedstryde gewen en teen 'n groter aantal Europese nasies gespeel. Die neiging is in die 1980's voort gesit. België het in die laat 1980's ses wedstryde in 'n ry gewen. In die 1990's het die span al hoe meer wedstryde teen hulle gereelde Europese teenstanders begin speel. 'n Belgiese span het teen Argentinië gespeel voor die Rugbywêreldbeker 2007.
Ontsluit van "https://af.wikipedia.org/w/index.php?title=Belgiese_nasionale_rugbyspan&oldid=2030016"
Last edited on 20 Augustus 2019, at 10:33